proxectonos/corpus_dominio_legal_administrativo_tmp huggingface dataset:
RESOLUCIÓN do 25 de xaneiro de 2001, da Delegación Provincial da Coruña, pola que se dispón o depósito e a publicación, no Diario Oficial de Galicia, da adhesión da empresa Progando, S.L. ó convenio colectivo da empresa Leyma, Alimentos de Galicia, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/03/2001

Visto o texto da acta de adhesión asinada o día 3 de xaneiro de 2001 pola representación empresarial e social da empresa Progando, S.L. (código nº 1503802), que tivo entrada nesta delegación provincial con data 19-1-2001, na que se acorda a adhesión ó convenio colectivo de ámbito interprovincial da empresa Leyma, Alimentos de Galicia, S.A. (código nº 8200342), subscrito con data do 1 de marzo de 2000 e publicado no DOG nº 111 do 8 de xuño que por economía procedemental non procede publicar coa presente resolución por ser de xeral coñecemento e de conformidade co disposto no artigo 92.1º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta
delegación provincial
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 25 de xaneiro de 2001.
P.S. (Decreto 161/2000, do 29 de xuño)
María Silva Costoya
Secretaria provincial da Coruña
En Arteixo, A Coruña, 3 de xaneiro de 2001.
Reunidos, dunha parte José Turnes Paredes, na súa condición de director xeral de Progando, S.L. e doutra Juan Antonio Orgueira Mosquera, Jesús A. Pardo Lodeiro e Francisco Guitián Longueira, na súa condición de delegados do persoal da empresa Progando, S.L.
ACORDAN:
Primeiro.-Que reunidos os requisitos de lexitimación que o Estatuto dos traballadores esixe para negociar efectivamente, deciden adherirse á totalidade do convenio colectivo estatutario da empresa Leyma, Alimentos de Galicia, S.A., negociado para os anos 1999, 2000 e 2001, o pasado día 2 do mes de xaneiro, todo iso de acordo co disposto no artigo 92.1º do Estatuto dos traballadores.
Segundo.-Como é obvio, para efectos retributivos aplicaranse os incrementos de 2000, data da sinatura deste acordo.
Terceiro.-Comunicar este acordo á autoridade laboral para efectos do seu rexistro, depósito e publicación.
Juan Antonio Orgueira Mosquera
Jesús A. Pardo Lodeiro
Francisco Guitián Longueira
José Turnes Paredes
RESOLUCIÓN do 18 de xaneiro de 2001, da Delegación Provincial da Coruña, pola que se dispón o depósito e a publicación, no Diario Oficial de Galicia, do acordo de renuncia dos artigos 3.4º, 4.11º, 4.12º e 4.14º do convenio colectivo para o persoal laboral do Concello de Narón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/03/2001

Visto o texto da acta asinada o día 22 de febreiro de 2000, na que se contén o acordo de renuncia dos artigos 3.4º, 4.11º, 4.12º e 4.14º do convenio colectivo para o persoal laboral do Concello de Narón (código de convenio nº 1503462) publicado no DOG nº 174, do 8-9-1999, subscrito dunha parte pola representación do concello e doutra polos delegados de persoal e aprobado polo pleno do concello en sesión celebrada o 27 de outubro de 2000, de conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
A Coruña, 18 de xaneiro de 2001.
P.S. (Decreto 161/2000, do 29 de xuño)
María Silva Costoya
Secretaria provincial da Coruña
Acta da xuntanza do comité de persoal laboral do día 22 de febreiro de 2000
Sendo as 10 horas do día 22-2-2000, no salón de plenos do Concello de Narón reúnense as persoas que a continuación se relacionan:
-En representación do concello:
Guillermo Sánchez Fojo.
-En representación dos traballadores:
Andrés R. Mauriz Montero.
José Piñón Rego.
Juan Jesús Blanco Díaz.
A representación do concello da-lles conta ós reunidos da problemática xurdida coa ocasión da impugnación pola subdelegación do Goberno de determinados artigos incluídos no convenio colectivo dese persoal publicado no BOP nº 184, do 12 de agosto de 1999.
Tras arduas deliberacións os reunidos acordan para os efectos da súa remisión ós organismos competentes (Xunta de Galicia e Subdelegación do Goberno) o que a continuación se dirá, informando diso ó Pleno Municipal e ó asesor xurídico do concello co fin da súa achega no procedemento xurisdicional seguido por esta causa.
Os reunidos acordan renunciar ós artigos 3.4º; 4.11º; 4.12º; 4.14º do acordo regulador do Concello de Narón do persoal laboral que quedarán sen contido no devandito convenio colectivo.
Remata a reunión sendo ás 12.30 horas.
RESOLUCIÓN do 23 de febreiro de 2001 pola que se fai pública a concesión de tres bolsas de formación na área da estatística pública, convocadas por Resolución do 30 de outubro de 2000 (Diario Oficial de Galicia número 229, do 27 de novembro).
INSTITUTO GALEGO DE ESTATÍSTICA — III. OUTRAS DISPOSICIÓNS — 23/03/2001

Para dar cumprimiento ó establecido na base 11ª da Resolución do 30 de outubro de 2000 (DOG nº 229, do 27 de novembro) e de conformidade co
artigo 60 da Lei 30/1992, do 26 de novembro, de réxime xurídico das administracións públicas e do procedemento administrativo común, esta dirección
RESOLVE:
Facer pública a concesión de tres bolsas de formación nos termos que seguen:
Licenciatura de Matemáticas:
-Mosquera Rodríguez, Manuel Alfredo.
Licenciatura de Económicas:
-Teijeiro Campo, Mª Trinidad.
-Estévez González, Mª del Carmen.
Santiago de Compostela, 23 de febreiro de 2001.
José Antonio Campo Andión
Director do Instituto Galego de Estatística
ORDE do 19 de febreiro de 2001 pola que se lle autoriza a ampliación dunha unidade ó centro privado de educación especial Duques de Lugo de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/03/2001

Examinado o expediente presentado polo centro privado de educación especial Duques de Lugo de Santiago de Compostela, no que solicita a ampliación dunha unidade no dito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña, que o envía cos informes correspondentes.
Vistos o Real decreto 334/1985, do 6 de marzo, de ordenación da educación especial (BOE do 16), a orde ministerial do 30 de xaneiro de 1986 (BOE do 4 de febreiro), Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias; Decreto 320/1996, do 26 de xullo (DOG do 6 de agosto), de ordenación da educación de alumnos e alumnas con necesidades educativas especiais; Decreto 133/1995, do 10 de maio (DOG do 22), e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Inspección Educativa,
RESOLVE:
Autoriza-la ampliación dunha unidade ó centro privado de educación especial Duques de Lugo de Santiago de Compostela, segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación do persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 19 de febreiro de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Lamas de Abade.
Enderezo: r/ Raiola nº 6.
Denominación: Duques de Lugo.
Titular: Asociación de Padres de Niños Autistas y Psicóticos.
Nivel: educación especial.
Unidades de que constaba: 4 de autistas.
Unidades novas autorizadas: 1 de autistas.
Total de unidades autorizadas: 5 de autistas.
DECRETO 58/2001, do 15 de marzo, polo que se acorda o sometemento a arbitraxe dos conflictos derivados do acordo de socios da sociedade Regasificadora del Noroeste, S.A.
CONSELLERÍA DE ECONOMÍA E FACENDA — III. OUTRAS DISPOSICIÓNS — 23/03/2001

A Comunidade Autónoma de Galicia ten prevista a adquisición dunha participación no capital social da sociedade Regasificadora del Noroeste, S.A., por medio dun contrato de compravenda. Así mesmo, está prevista a sinatura dun acordo entre os socios que regule as relacións entre estes e o réxime de goberno da sociedade, acordándose a submisión a un procedemento de arbitraxe para a solución das cuestións que poidan suscitarse en relación á interpretación e execución do devandito acordo.
A Lei 36/1988, do 5 de decembro, de arbitraxe, permite que as persoas naturais ou xurídicas poidan someter, logo de convenio, á decisión dun ou varios árbitros as cuestións litixiosas xurdidas ou que poidan xurdir, en materias da súa libre disposición conforme a dereito.
A Administración autonómica de Galicia, suxeita para a adopción de decisións ós procedementos legalmente previstos, debe adaptarse no presente caso ó disposto no artigo 22.1º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, que establece que non se poderá someter a arbitraxe as contendas que se susciten respecto dos dereitos da Facenda da Comunidade Autónoma senón mediante decreto acordado pola Xunta de Galicia.
En consecuencia, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día quince de marzo de dous mil un,
DISPOÑO:
Artigo único.
Primeiro.-Acórdase o sometemento a arbitraxe de dereito, nos termos establecidos na Lei 36/1988,
do 5 de decembro, co compromiso expreso de cumpri-la decisión que se adopte, de cantas cuestións litixiosas relativas ós dereitos da facenda da Comunidade Autónoma de Galicia poidan suscitarse en relación ó acordo de accionistas da sociedade Regasificadora del Noroeste, S.A., de acordo co procedemento nel establecido.
Disposición derradeira
O presente decreto entrará en vigor o día da súa publicación no Diario Oficial de Galicia.
Santiago de Compostela, quince de marzo de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Resolución do 2 de febreiro de 2001 pola que se ordena a publicación do acordo do Consello da Xunta de Galicia do 1 de febreiro de 2001, polo que se aproba a relación de postos de traballo dos servicios veterinarios oficiais de saúde pública da Consellería de Sanidade e Servicios Sociais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/03/2001

Advertido erro na devandita resolución, publicada no Diario Oficial de Galicia nº 33, do 15 de febreiro de 2001, cómpre efectua-la oportuna corrección:
Na páxina 2.024, no centro de destino: Servicio Veterinario de Saúde Pública (zona: Ferrol), e no posto co código SA.C99.20.003.15350.014, inspector veterinario de Saúde Pública comarca Ferrol na columna corpo/escala, onde di: «Xeral», debe dicir: «Especial».
RESOLUCIÓN do 9 de marzo de 2001 pola que se ordena a publicación do acordo do Consello da Xunta de Galicia do 8 de marzo de 2001, polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/03/2001

Polo Decreto 297/2000, do 21 de decembro (DOG nº 4, do 5 de xaneiro de 2001) modificouse a estructura orgánica da Consellería de Educación e Ordenación Universitaria, coa finalidade de que a reasignación de funcións e competencias que realiza posibiliten a implantación do Sistema de Información para a Educación Galega (Siega).
Todo isto, así como a necesidade de adecua-lo cadro de persoal dos centros de ensino xa existentes e dos de nova creación ás súas necesidades de funcionamento, fan necesario modifica-la vixente relación de
postos de traballo da Consellería de Educación e Ordenación Universitaria.
En consecuencia, por proposta da dita consellería, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do oito de marzo de dous mil un, adoptou o seguinte,
ACORDO:
Primeiro.-Modifica-la vixente relación de postos de traballo da Consellería de Educación e Ordenación Universitaria, nos termos que se sinalan nos anexos ó presente acordo.
Segundo.-Ordena-la publicación das ditas modificacións no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como postos de libre designación de acordo coas motivacións que se especifican os seguintes:
Código
Denominación
Motivación
ED.C02.00.001.15770.011
Xefe Sección Xestión Económica e Habilitación.
Posto de especial responsabilidade polo manexo de fondos públicos.
ED.C02.00.001.15770.040
ED C02.00.001.15770.041
Inspector/a Servicios Educativos Complementarios
Inspector/a Servicios Educativos Complementarios
Postos de confianza e especial responsabilidade na función inspectora por tratar temas moi sensibles.
ED C02.00.001.15770.052
ED C02.00.001.15770.053
ED C02.00.001.15770.080
ED C02.00.001.15770.090
ED C02.00.001.15770.094
Xefe Subárea de Informática Educativa
Xefe Subárea de Atención a Usuarios
Xefe Subárea de Desenvolvemento
Xefe Subárea de Sistemas
Xefe Subárea de Comunicacións
Postos de confianza e especial responsabilidade polos datos que teñen baixo a súa custodia
Visto o acordo adoptado polo Consello da Xunta de Galicia na súa reunión do oito de marzo de dous mil un, relativo á aprobación da modificación da relación de postos de traballo da Consellería de Educación e Ordenación Universitaria, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 9 de marzo de 2001.
Jaime Pita Varela
Conselleiro da Presidencia e Administración Pública
ORDE do 23 de febreiro de 2001 pola que se lle concede autorización definitiva ó centro privado Santiago Apóstol de Narón (A Coruña), para impartir educación secundaria obrigatoria, segundo os datos do anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/03/2001

Examinado o expediente instruído por instancia do titular do centro privado Santiago Apóstol de Narón (A Coruña), no que solicita autorización definitiva para impartir educación secundaria obrigatoria.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo centro privado Santiago Apóstol de Narón (A Coruña), para impartir educación secundaria obrigatoria, segundo se especifica no anexo desta orde.
Segundo.-Para as ensinanzas que se autorizan, a Delegación Provincial da Consellería de Educación e Ordenación Universitaria, logo de informe da Inspección Educativa, aprobará expresamente a relación de persoal que imparta docencia no dito centro.
Terceiro.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala esta orde.
Cuarto.-Contra esta orde, que esgota a vía administrativa, os interesados poderán interpoñer recurso
potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 23 de febreiro de 2001.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Narón.
Localidade: Gándara de Arriba.
Enderezo: r/ Ferrol, s/n.
Código do centro: 15010204.
Denominación: Santiago Apóstol.
Titular: Sociedad Docente Santiago Apóstol.
Composición resultante:
a) Centro de educación infantil: 4 unidades.
b) Centro de educación primaria: 12 unidades.
c) Centro de educación secundaria:-8 unidades de educación secundaria obrigatoria.
d) Centro de formación profesional específica:-1 ciclo formativo de grao medio de xestión administrativa (1 unidade para 20 postos escolares).
CORRECCIÓN de erros.-Orde do 5 de marzo de 2001 pola que se aproban as bases que rexerán o concurso público de axudas de desprazamento para a realización de prácticas de campo recoñecidas nos plans de estudios correspondentes ás titulacións autorizadas pola Xunta de Galicia nas universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/03/2001

Advertida a omisión do anexo na citada orde, publicada no Diario Oficial de Galicia nº 55, do 19 de marzo de 2001, cómpre proceder á publicación do modelo de solicitude:
CORRECCIÓN de erros.-Orde do 5 de marzo de 2001 pola que se aproban as bases que rexerán o concurso público de axudas a asociacións de estudianes universitarios, legalmente constituídas, das universidades galegas e se anuncia a súa convocatoria, correspondente ó curso académico 2000/2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/03/2001

Advertida a omisión do anexo na devandita orde, publicada no Diario Oficial de Galicia nº 55, do 19 de marzo de 2001, cómpre publica-lo modelo de solicitude:
CORRECCIÓN de erros.-Resolución do 29 de marzo de 2001 pola que se ordena a publicación do acordo do Consello da Xunta de Galicia, do 29 de marzo de 2001, polo que se aproba a relación de postos de traballo da Consellería de Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/05/2001

Advertidos erros na devandita resolución, publicada no DOG número 64, venres 30 de marzo de 2001, cómpre face-las oportunas correccións:
Na páxina 4.008, no código de posto MA.C99.20.091.
27001.006, na columna corpo/escala, debe engadirse: «(ESCALA AXENTE FORESTAL)».
Na páxina 4.083, suprimir desde: «CENTRO DE DESTINO SERVICIO MEDIO AMBIENTE NATURAL-COMPLEXO INTERMAREAL UMIA-GROVE.
... / ...
ata o posto MA.C30.310.36560.035, PEÓN FORESTAL inclusive, por tratarse de códigos da Delegación Provincial de Pontevedra que deben figurar na páxina 4.096».
Así mesmo, incluír na páxina 4.096 a seguir do código de posto MA.C99.30.310.36040.041 CELADOR/A 20 (VIXILANTE RECURSOS NATURAIS todo o suprimido da páxina 4.083.
RESOLUCIÓN do 21 de maio de 2001 pola que se ordena a publicación do acordo do Consello da Xunta de Galicia do 18 de maio de 2001, polo que se modifica a relación de postos de traballo do Instituto Galego das Artes Escénicas e Musicais (IGAEM) da Consellería de Cultura, Comunicación Social e Turismo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/05/2001

A necesidade de adecua-lo cadro de persoal do Instituto Galego das Artes Escénicas e Musicais (IGAEM) ás súas necesidades de funcionamento, fai necesario modifica-la vixente relación de postos de traballo do devandito instituto.
En consecuencia, por proposta da Consellería de Cultura, Comunicación Social e Turismo, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do día dezaoito de maio de dous mil un,
ACORDO:
Primeiro.-Modifica-la vixente relación de postos de traballo do Instituto Galego das Artes Escénicas
e Musicais (IGAEM) da Consellería de Cultura, Comunicación Social e Turismo, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Deixar sen efecto a relación de postos de traballo do IGAEM publicada no DOG nº 70, do 10 de abril de 2000.
Visto o acordo adoptado polo Consello da Xunta de Galicia na súa reunión do dezaoito de maio de dous mil un, relativo á modificación da relación de postos de traballo do Instituto Galego das Artes Escénicas e Musicais (IGAEM) da Consellería de Cultura, Comunicación Social e Turismo, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 21 de maio de 2001.
Jaime Pita Varela
Conselleiro da Presidencia e Administración Pública
RESOLUCIÓN do 14 de marzo de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Lorena Fernández Pardo.
SERVICIO GALEGO DE SAÚDE — III. OUTRAS DISPOSICIÓNS — 27/03/2001

Na Sala do Contencioso-Administrativo do Tribunal Superior de Xustiza de Galicia tramítase o recurso nº 1/228/2001, interposto por Lorena Fernández Pardo na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de logopeda, impugna a perda dos seus dereitos producida por non ter comparecido no acto de elección de destino que tivo lugar o 26 de xullo de 2000.
O que se notifica para xeral coñecemento dos interesados no procedemento, e emprázanse para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 14 de marzo de 2001.
Valeriano Martínez García
Director xeral da División de Recursos Humanos
RESOLUCIÓN do 14 de marzo de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Manuel Xosé Lemos López.
SERVICIO GALEGO DE SAÚDE — III. OUTRAS DISPOSICIÓNS — 27/03/2001

No Xulgado do Contencioso-Administrativo número catro da Coruña tramítase o recurso nº 255/00, (procedemento abreviado), interposto por Manuel Xosé Lemos López, contra a resolución deste centro directivo do 9 de outubro de 2000 (DOG nº 202, do 18 de outubro), pola que se nomean os aspirantes seleccionados (persoal de servicios xerais), no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
O que se notifica para xeral coñecemento dos interesados no procedemento, e emprázanse para que
poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 14 de marzo de 2001.
Valeriano Martínez García
Director xeral da División de Recursos Humanos
RESOLUCIÓN do 14 de marzo de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Josefa Rivera González.
SERVICIO GALEGO DE SAÚDE — III. OUTRAS DISPOSICIÓNS — 27/03/2001

No Xulgado do Contencioso-Administrativo número dous da Coruña tramítase o recurso nº 34/01 (procedemento abreviado), interposto por Josefa Rivera González, contra a lista definitiva de psicólogos aspirantes ó desempeño temporal de postos de traballo de persoal funcionario da escala de saúde pública e administración sanitaria (DOG nº 6, do 9 de xaneiro de 2001). A recorrente pretende a asignación de 8,50 puntos.
O que se notifica para xeral coñecemento dos interesados no procedemento e emprázanse para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 14 de marzo de 2001.
Valeriano Martínez García
Director xeral da División de Recursos Humanos
RESOLUCIÓN do 8 de marzo de 2001 pola que se convocan unhas xornadas sobre mafias e delincuencia organizada.
ACADEMIA GALEGA DE SEGURIDADE — III. OUTRAS DISPOSICIÓNS — 27/03/2001

Dentro dos programas de actividades que a Academia Galega de Seguridade ten previsto realizar no ano 2001, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre mafias e delincuencia organizada, que deberán desenvolverse conforme as seguintes bases:
Obxectivos.
As xornadas teñen por obxectivos:
a) Dar un tratamento actual ó tema das mafias e redes criminais de distinta tipoloxía que operan a nivel internacional e que afectan a seguridade en España.
b) Que os membros das forzas e corpos de seguridade e outros colectivos interesados coñezan os medios, métodos e técnicas de actuación destas redes de delincuencia.
Destinatarios.
As xornadas van dirixidas ós membros dos corpos e forzas de seguridade e colectivos interesados.
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 16 de abril de 2001, ás 14 horas.
3. As instancias deberán enviarse á sede da Academia Galega de Seguridade, avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas terán lugar durante os días 23 e 24 de abril de 2001.
O horario será en xornada de mañá (9.30 h-14 h) e tarde (16.30 h-20 h) o día 23, e en sesión de mañá o día 24.
Relación de admitidos.
A relación de admitidos publicarase o día 18 de abril de 2001 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono: 986 59 00 21.
Lugar.
Salón de actos nº 1 da Consellería da Presidencia e Administración Pública; edificio administrativo San Caetano, Santiago de Compostela.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 8 de marzo de 2001.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 8 de marzo de 2001 pola que se convocan probas de selección de alumnos para o curso 2001/2002 para a sección de especialización da Escola de Altos Estudios Musicais de Galicia.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 27/03/2001

O Decreto 270/1997, do 18 de setembro, polo que se crea a Escola de Altos Estudios Musicais de Galicia (DOG nº 191, do 3 de outubro), recolle, dentro do funcionamento da escola, a sección de especialización. Nesta sección preténdese achegar ó panorama dos estudios musicais na Comunidade Autónoma de Galicia a oportunidade de perfeccionamento instrumental ós novos valores como un medio para acadar un maior perfeccionamento na súa especialidade mediante a formación individualizada cara á súa integración profesional ó máis alto nivel.
Con esta finalidade, o IGAEM convoca probas de admisión e selección de alumnos cara ó vindeiro curso 2000/2001, que terán lugar os días 5 e 6 de maio de 2001 no Auditorio de Galicia en Santiago de Compostela, sito en avda. do Burgo das Nacións s/n, nas especialidades de violín, viola, violonchelo, contrabaixo, frauta, oboe, clarinete, fagot, trompa, trompeta e percusión.
As bases da convocatoria poderán ser examinadas e/ou solicitado o seu envío por correo na sede administrativa do IGAEM (Pavillón de Galicia, San Lázaro s/n, Santiago de Compostela). As solicitudes poderán presentarse ata o día 23 de abril de 2001 no Rexistro do IGAEM ben persoalmente, ben por calquera dos medios establecidos no artigo 38.4º da Lei de réxime xurídico das administracións públicas e do procedemento administrativo común. Quen opte por presenta-la súa solicitude nun rexistro diferente do IGAEM, deberá comunicalo por telegrama ou fax dentro do prazo.
As solicitudes irán xunto coa seguinte documentación:
1. Dúas copias das obras que se van interpretar libremente.
2. Fotocopia do título de grao superior ou da certificación de estudios correspondente, ou declaración persoal.
3. Fotocopia do DNI ou equivalente.
4. Currículum vitae e fotocopia da documentación acreditativa dos méritos que se aleguen.
5. Fotocopia do certificado de residencia ou declaración persoal.
6. Unha fotografía tamaño carné.
Soamente se lles pedirán documentos orixinais ou compulsados ós alumnos que superen as probas, no momento de formalizaren a matrícula, sendo entón imprescindible a súa presentación.
O día 26 de abril de 2001 serán expostos nos taboleiro de anuncios do IGAEM e no da Escola
no Auditorio de Galicia, os horarios das probas para cada un dos instrumentos.
Santiago de Compostela, 8 de marzo de 2001.
Aníbal Otero Fernández
Xerente do Instituto Galego das Artes Escénicas e Musicais
RESOLUCIÓN do 6 de febreiro de 2001, da Delegación Provincial de Lugo, pola que se dispón a inscrición no rexistro e a publicación, no Diario Oficial de Galicia, da revisión salarial do convenio colectivo de ámbito provincial para a empresa Sementes de Galicia, S.L.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 27/03/2001

Visto o acordo da revisión do convenio colectivo para a empresa Sementes de Galicia, S.L. (código 2700822), da provincia de Lugo, asinado o día 26 de xaneiro de 2001, pola representación da mentada empresa e a dos seus traballadores, e de conformidade co disposto no artigo 90 puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegacion provincial
ACORDA:
Primeiro.-Ordena-la inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remiti-lo texto da revisión do mentado convenio colectivo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 6 de febreiro de 2001.
Manuel Teijeiro Álvarez
Delegado provincial de Lugo
ANEXO I
Táboas salariais
(Regularización ano 2000)
Categoría profesional
Salario base
mensual
Retribución
anual
Director xerente
255.000
3.570.000
Técnico xefe
196.717
2.754.041
Xefe comercial
196.717
2.754.041
Técnico
131.146
1.836.051
Técnico en prácticas
109.288
1.530.031
Xefe administración
167.576
2.346.061
Oficial administrativo
120.217
1.683.041
Auxiliar administrativo
102.000
1.428.000
Encargado
123.859
1.734.020
Oficial de 1ª
112.929
1.581.010
Oficial de 2ª
102.000
1.428.000
Peón especialista
98.359
1.377.020
Peón
93.259
1.305.620
Ordenanza/conserxe
93.259
1.305.620
Limpador
918 pesetas/hora
Nota: na categoría profesional de limpador, o salario hora inclúe a parte proporcional do descanso semanal e festivos.
ANEXO II
Táboas salariais
(Vixencia desde o 1-1-2001 ata o 31-12-2001)
Categoría profesional
Salario base
mensual
Retribución
anual
Director xerente
262.650
3.677.100
Técnico xefe
202.619
2.836.662
Xefe comercial
202.619
2.836.662
Técnico
135.081
1.891.132
Técnico en prácticas
112.567
1.575.932
Xefe administración
172.603
2.416.443
Oficial administrativo
123.824
1.733.532
Auxiliar administrativo
105.060
1.470.840
Encargado
127.574
1.786.041
Oficial de 1ª
116.317
1.628.440
Oficial de 2ª
105.060
1.470.840
Peón especialista
101.309
1.418.331
Peón
96.056
1.344.789
Ordenanza/conserxe
96.056
1.344.789
Limpador
946 pesetas/hora
Nota: na categoría profesional de limpador, o salario hora inclúe a parte proporcional do descanso semanal e festivos.
Esta táboa regularizarase unha vez coñecido o IPC real o 31 de decembro de 2001.
DECRETO 15/2001, do 11 de xaneiro, polo que se dispón o nomeamento de María Paz García Rubio como vocal do Consello do Servicio Galego de Promoción de Igualdade do Home e da Muller.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — II. AUTORIDADES E PERSOAL — 23/01/2001

No artigo 5 do Decreto 312/1999, do 11 de novembro, polo que se refunde a normativa existente en materia de muller, e de conformidade co disposto no mesmo artigo da Lei 3/1999 do 14 de xaneiro, de creación do Servicio Galego de Promoción da Igualdade do Home e da Muller, disponse que formarán parte do Pleno do Consello cinco persoas de relevante prestixio no eido das ciencias sociais, económicas e xurídicas, designadas polo Consello da Xunta de Galicia.
Polo Decreto 188/1991, do 30 de maio, nomeáronse cinco vocais do Consello do Servicio Galego de Promoción da Igualdade do Home e da Muller.
Como María Jesús Montero Pardo formulou a súa renuncia a continuar como membro do Consello por motivos profesionais, na sesión do Pleno do 9 de outubro de 1997, faise necesaria, polo tanto, a súa substitución como vocal do devandito organismo.
Na súa virtude, e de acordo co establecido no artigo 12 do Decreto 312/1999, do 11 de novembro, por proposta da conselleira de Familia e Promoción do Emprego, Muller e Xuventude e logo de deliberación do Consello da Xunta de Galicia na súa reunión do día once de xaneiro do dous mil un,
DISPOÑO:
Artigo único.-Nomear a María Paz García Rubio como vocal do Consello do Servicio Galego de Promoción da Igualdade do Home e da Muller en substitución de Mª Jesús Montero Pardo.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, once de xaneiro de dous mil un.
Manuel Fraga Iribarne
Presidente
Manuela López Besteiro
Conselleira de Familia e Promoción do Emprego,
Muller e Xuventude
DECRETO 62/2001, do 22 de marzo, polo que se dispón o cesamento e o nomeamento dun membro da Comisión Interdepartamental de Ciencia e Tecnoloxía de Galicia (Cicetga).
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 29/03/2001

A Lei 12/1993, do 6 de agosto, de fomento de investigación e de desenvolvemento tecnolóxico de Galicia crea, no artigo 11.1º, a Comisión Interdepartamental de Ciencia e Tecnoloxía de Galicia (Cicetga) como órgano encargado da planificación, elaboración, coordinación e seguimento do Plan Galego de Investigación e Desenvolvemento Tecnolóxico de Galicia.
O Decreto 483/1997, do 26 de decembro, establece a nova composición da Cicetga co fin de adaptala á nova configuración dos departamentos que integran a Xunta de Galicia, establecida polo Decreto 347/1997, do 9 de decembro, e polo Decreto 350/1997, do 10 de decembro, polo que se determinan os centros directivos dependentes da Presidencia da Xunta de Galicia.
Como consecuencia do cambio habido no representante da Dirección Xeral de Desenvolvemento Rural en representación da Consellería de Agricultura, Gandería e Política Agroalimentaria, procede actualiza-la composición da Comisión Interdepartamental de Ciencia e Tecnoloxía de Galicia.
Na súa virtude, por proposta do conselleiro da Presidencia e Administración Pública, no uso das atribucións que lle confire a Lei 1/1983, do 22 de febreiro, reguladora da Xunta e do seu presidente, e logo de deliberación do Consello da Xunta de Galicia na súa reunión do día vintedous de marzo de dous mil un,
DISPOÑO:
Artigo 1º
O cesamento do seguinte vocal da Cicetga por non seguir no seu respectivo cargo, agradecéndolle os servicios prestados:
-José Mariano Pérez Fernández que, na súa condición de director xeral de Desenvolvemento Rural, figuraba en representación da Consellería de Agricultura, Gandería e Política Agroalimentaria.
Artigo 2º
O nomeamento do seguinte vocal da Cicetga, en substitución do anterior representante:
-Manuel López Casas, director xeral de Desenvolvemento Rural, en representación da Consellería de Agricultura, Gandería e Política Agroalimentaria.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintedous de marzo de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
DECRETO 60/2001, do 15 de marzo, polo que se nomea rector magnífico da Universidade da Coruña o profesor doutor José Luis Meilán Gil.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 28/03/2001

A Lei orgánica 11/1983, do 25 de agosto, de reforma universitaria, no seu artigo 18 dispón que o rector
será elixido polo claustro universitario entre os catedráticos da universidade que presten servicios nela, e nomeado polo órgano correspondente da Comunidade Autónoma.
Do mesmo xeito, os estatutos da Universidade da Coruña, aprobados polo Decreto 253/1992, do 10 de setembro, modificados polos decretos 245/1998, do 30 de xullo, e 41/2000, do 25 de febreiro, dispoñen, no seu artigo 63.1º, que lle corresponde ó claustro universitario a elección do rector, que será nomeado polo órgano competente da Xunta de Galicia.
Recibido na Consellería de Educación e Ordenación Universitaria escrito da Universidade da Coruña polo que se remite a acta da sesión do claustro da devandita universidade do día 15 de febreiro de 2001, na que se fai constar que o profesor doutor José Luis Meilán Gil foi elixido para o cargo de rector por maioría absoluta, cómpre, en cumprimento do disposto legalmente, proceder ó oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por instancia do claustro universitario da Universidade da Coruña, e por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día quince de marzo de dous mil un,
DISPOÑO:
Artigo único.-Nomeo rector magnífico da Universidade da Coruña o profesor doutor José Luis Meilán Gil.
Santiago de Compostela, quince de marzo de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
ORDE do 20 de febreiro de 2001 pola que se fixan os prezos de inscrición para o curso A cidade histórica como proxecto, e para os talleres Memoria, materia e proxecto, que levará a cabo a Consellería de Cultura, Comunicación Social e Turismo no mes de outubro de 2001.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 28/03/2001

Dando cumprimento ó disposto na Lei 13/1991, do 9 de decembro, cómpre regula-los prezos de inscrición para a asistencia ó curso A cidade histórica como proxecto, e os talleres Memoria, materia e proxecto, que levará a cabo a Consellería de Cultura, Comunicación Social e Turismo.
A Lei 13/1993, que regula as taxas, prezos e exencións, dispón no seu artigo 6 que a contía destes será acordada por orde da consellería correspondente, logo do informe favorable da Consellería de Economía e Facenda. Por todo isto,
DISPOÑO:
Artigo único.
1. As tarifas esixibles polo prezo privado 36.29.00. Cursos, xornadas e seminarios, como contraprestación polos servicios de impartición do curso, xestionado pola Dirección Xeral de Patrimonio Cultural, son as que se fixan no anexo a esta orde, e xestionaranse de acordo co disposto na normativa vixente en materia de prezos privados.
2. Estes prezos entenderanse, se é o caso, co IVE incluído.
Disposición derradeira
Facúltase o director xeral de Patrimonio Cultural para dictar, no ámbito das súas competencias, as resolucións precisas para o desenvolvemento desta orde.
Santiago de Compostela, 20 de febreiro de 2001.
Jesús Pérez Varela
Conselleiro de Cultura, Comunicación Social
e Turismo
ANEXO
A inscrición no curso A cidade histórica como proxecto, e os talleres Memoria, materia e proxecto, terá catro tarifas:
1. Contía para pagar polas persoas que acrediten ter realizado ou estar realizando estudios no curso académico 2000-2001 en calquera das universidades españolas.-Contía por persoa nunha soa actividade: 5.000 pesetas.-Contía por persoa nas dúas actividades: 7.500 pesetas.
2. Contía para pagar por persoas que non se atopen nas circunstancias anteriores:-Contía por persoa nunha soa actividade: 10.000 pesetas.-Contía por persoa nas dúas actividades: 15.000 pesetas.
CORRECCIÓN de erros.-Orde do 27 de febreiro de 2001 pola que se aproban as bases que rexerán as convocatorias de axudas e de bolsas correspondentes ó Programa de Biotecnoloxías do Plan Galego de Investigación e Desenvolvemento Tecnolóxico e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/03/2001

Advertidos erros na devandita orde, publicada no DOG nº 47, do 7 de marzo de 2001, cómpre face-las oportunas correccións:
Na páxina 2.818, no artigo 2º, parágrafo cuarto, onde di: «Para as bolsas convocadas no anexo III destinarase ata un máximo de 1.800.000 pesetas con cargo á aplicación orzamentaria 04.07.432A.480.0 dos orzamentos xerais da Comunidade Autónoma dos anos 2000 e 2001 (900.000 pesetas en cada un deles)», debe dicir: «Para as bolsas convocadas no anexo III destinarase ata un máximo de 1.800.000 pesetas con cargo á aplicación orzamentaria 04.07.432A.480.0 dos orzamentos xerais da Comunidade Autónoma dos anos 2001 e 2002 (900.000 pesetas en cada un deles)».
RESOLUCIÓN do 26 de febreiro de 2001, da Secretaría Xeral da Consellería de Política Territorial, Obras Públicas e Vivenda, pola que se emprazan os interesados no recurso contencioso-administrativo 02/4034/2001 e dous máis, todos eles contra resolucións desta consellería, do 4 de decembro de 2000.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/03/2001

Na Consellería de Política Territorial, Obras Públicas e Vivenda recibíronse escritos do presidente de sección segunda da Sala do Contencioso-Administrativo do Tribunal Superior de Xustiza de Galicia, mediante os que se reclaman os expedientes correspondentes ós recursos contencioso-administrativos números 02/4034/2001, interposto pola entidade Banco de Galicia, S.A.; 02/4134/2001, interposto por María Luisa Ogando Pérez; e 02/4135/2001, interposto por Oteca-Guinovart, S.A.-UTE. Os mencionados recursos contencioso-administrativos interpóñense contra as resolucións desta consellería, do 4-12-2000, que declararon inadmisibles os recursos de alzada interpostos contra o contido do escrito do director xeral de Obras Públicas, do 31-7-2000, no que lles comunicaba ós interesados as actuacións para realizar coa finalidade de dar cumprimento ós mandatos xudiciais de embargo sobre as cantidades pendentes de pagamento á entidade mercantil Oteca, S.A.
Para os efectos de dar cumprimento ó solicitado por aquel órgano xurisdiccional, esta secretaría xeral resolveu ordena-la remisión dos correspondentes expedientes administrativos ó Tribunal Superior de Xustiza de Galicia.
O que se notifica para xeral coñecemento de tódalas persoas interesadas nos procedementos, e se emprazan para que poidan comparecer como demandados nos autos no prazo de nove días, de acordo co disposto no artigo 49.1º da Lei 29/1998, do 13 de xullo, reguladora da xurisidcción contencioso-administrativa.
Santiago de Compostela, 26 de febreiro de 2001.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 2 de marzo de 2001 pola que se lle dá publicidade á parte dispositiva da sentencia 37/1995, do 1 de xuño, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/03/2001

Visto pola sección segunda da Sala do Contencioso-Administrativo do Tribunal Superior de Xus
tiza de Galicia o recurso contencioso-administrativo número 02/4208/1994, interposto por Fernando Ucera Vázquez e outros, contra resolución do Consello da Xunta de Galicia do 29 de abril de 1993, así como a desestimación presunta, por silencio administrativo, dos recursos de reposición deducidos contra a dita resolución, sobre aprobación definitiva do proxecto de readaptación do Plan Xeral de Ordenación Urbana de Vigo á Lei 11/1985, do 22 de agosto, de adaptación da Lei do solo de Galicia.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve dar publicidade á parte dispositiva da sentencia 37/1995, do 1 de xuño, que a seguir se trascribe:
«Decidimos: que debemos estimar e estimámo-lo recurso contencioso-administrativo interposto por Fernando Ucera Vázquez e demais citados no encabezamento desta sentencia contra resolución do Consello da Xunta de Galicia do 29 de abril de 1993, de aprobación definitiva do proxecto de readaptación do Plan Xeral de Ordenación Urbana de Vigo á Lei 11/1985, do 22 de agosto, de adaptación da Lei do solo de Galicia; así como a desestimación presunta, por silencio administrativo, dos recursos de reposición deducidos contra a dita resolución; anulámo-las ditas resolucións por seren contrarias a dereito en canto á edificación urbanística dos terreos situados na avda. de Samil».
Santiago de Compostela, 2 de marzo de 2001.
P.D. (Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda